OSNOVNA ŠKOLA BILJE
KLASA: 602-13/26-01/2
URBROJ: 2100-12/26-28
Bilje, 1.10.2026.

Na temelju članka 60. Zakona o radu (NN br. 93/14, 127/17, 98/19, 151/22, 46/23 i 64/23 ), članka 31. Temeljnog kolektivnog ugovora za službenike i namještenike u javnim službama (NN br. 29/24), članka 51. Statuta Osnovne škole Bilje i članka 42. Pravilnika o radu OŠ Bilje, ravnateljica Ivana Kruljac donosi

ODLUKU

O RASPOREDU RADNOG VREMENA

Članak 1.
1) Ovom Odlukom utvrđuje se tjedni i dnevni raspored radnog vremena u Osnovnoj školi Bilje.
2) Tjedno radno vrijeme raspoređuje se u pet (5) radnih dana, od ponedjeljka do petka.
3) Škola radi od 6:00 do 18:00 sati za vrijeme nastavnog tjedna, a po posebnom rasporedu za vrijeme učeničkog odmora.
4) U slučaju potrebe drugačijeg organiziranja nastave, održavanja roditeljskih sastanaka, informacija, sjednica i sl. ravnateljica može utvrditi drugačije radno vrijeme Škole.
5) Nastava se održava u jednoj smjeni u vremenu od 08:00 do 13:05. Za dodatnu, dopunsku nastavu, izvannastavne aktivnosti kao i izborne predmete nastava završava do 14:45, odnosno do najkasnije 16:30 sati za učenike koji pohađaju program produženog boravka.
6) Radnik je dužan započeti s radom u određeno vrijeme i ne smije ga završiti prije isteka radnog vremena. Za trajanje radnog vremena radnik može napustiti radni prostor samo uz dopuštenje ravnateljice.
7) [bookmark: _GoBack]Stanka svakog dana traje 30 minuta te se ne može odrediti u prva tri sata nakon početka radnog vremena niti u posljednja dva sata prije završetka radnog vremena, odnosno za učitelja tijekom neposredno odgojno-obrazovnog rada.
8) Stanku iz st. 6. ovog članka učitelj ili drugi radnik koji nije mogao iskoristiti za vrijeme radnog vremena u pravilu će koristiti kao slobodne dane tijekom odmora učenika.
Članak 2.
1) Radno vrijeme ravnateljice, tajnice i voditeljice računovodstva je od 7:00 do 15:00 sati .
2) Rad sa strankama je u razdoblju od 08:00 do 14:00 sati.
3) Stanku koriste od 10:30 do 11:00 sati.

Članak 3.
Radno vrijeme učitelja, odnosno neposredno odgojno - obrazovni rad učitelja određeno je Godišnjim planom i programom rada Škole i rasporedom sati. Radno vrijeme pomoćnika u nastavi određeno je rasporedom sati razreda u kojem je učenik kojem je potreban  pomoćnik.




Članak 4.
1) Radno vrijeme stručnog suradnika knjižničara, stručne suradnice pedagoginje i stručne suradnice psihologinje je od 08:00 do 14:00 sati.
2) Neposredno odgojno-obrazovni rad (rad sa strankama, učenici i roditelji) je svaki radni dan ovisno o okolnostima, hitnosti i drugim faktorima. Sukladno okolnostima, koriste i stanku.


Članak 5.

1) Spremačice rade tako da se tjedno izmjenjuju u rasporedu radnog vremena tijekom nastavne godine, a za vrijeme odmora učenika po posebnom rasporedu.
2) Spremačice rade svaki dan od 06:00 do 14:00 sati ili od  10:00-18:00 sati, te se izmjenjuju tjedno.
3) Domar radi u vremenu od 06:00 do 14:00 sati.
4) Kuharice rade u vremenu od 06:00-14:00 sati.
5) Operativni djelatnik za sigurnost i civilnu zaštitu radi u vremenu od 07:00-15:00 sati.
6) Svi djelatnici iz članka 5. koriste stanku ovisno okolnostima, hitnosti i drugim faktorima, a koja ne može biti u prva tri sata nakon početka radnog vremena niti u posljednja dva sata prije završetka radnog vremena.

Članak 6.
Ova Odluka stupa na snagu danom donošenja, a objavljuje se na mrežnim stranicama i oglasnoj ploči Škole.



Ravnateljica 
Ivana Kruljac, mag. educ. croat. et mag. educ hist., struc. spec. oec.




Temeljem čl. 150., st. 3, t. 7. Zakona o radu (NN br. 93/14, 127/17, 98/19, 151/22, 46/23 i 64/23) prije donošenja ove Odluke provedeno je savjetovanje sa sindikalnom povjerenicom Osnovne škole Bilje Marijom Gotić, a ista je dala svoju suglasnost.


Sindikalna povjerenica
Marija Gotić



